NÁVRH
                 PLÁNU KONTROLNEJ ČINNOSTI
HLAVNÉHO KONTROLÓRA OBCE ABRAHÁM
NA  I.  POLROK  2025

     V súlade s § 18f  ods.1. písm. b. zákona o obecnom zriadení č. 369/1990 Zb. v platnom znení, predkladám obecnému zastupiteľstvu  Plán kontrolnej činnosti na I. polrok 2025.

     Rozsah kontrolnej činnosti HK v zmysle predmetného zákona je zameraný na kontrolu zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce.

     Kontrolná činnosť bude vykonávaná na Obecnom úrade v Abraháme a v rozpočtových organizáciách v zriaďovateľskej pôsobnosti obce. 

1.Kontrola dodržiavania a uplatňovania zákona č.211/2000 Z.z. o slobodnom prístupe
   k informáciám v  podmienkach ZŠ Michala Tareka

2.Kontrola na základe zákona č. 137/2023 Z. z. Zákon, ktorým sa mení a dopĺňa zákon Slovenskej národnej rady č. 138/1991 Zb. O majetku obcí v znení neskorších prepisov a ktorým sa dopĺňa zákon Slovenskej národnej rady č. 369/1990 Zb. O obecnom zriadení v znení neskorších predpisov čl. II  v § 18f ods. 1 písm. „i) je povinný vykonať za predchádzajúci kalendárny rok kontrolu prevodov nehnuteľného majetku obce, ktorého všeobecná hodnota majetku prevýšila 20 000 eur, a to do 60 dní od uplynutia kalendárneho roka, obec zverejní výsledky tejto kontroly do 30 dní po predložení správy o výsledkoch kontroly obecnému zastupiteľstvu na svojej úradnej tabuli a na webovom sídle obce, ak ho má obec zriadené,“

3. Vypracovanie stanoviska k záverečnému účtu obce za rok 2024.

4.Kontroly v zmysle § 18d, odsek 2, zákona  č. 369/1990 Zb. o obecnom  zriadení v znení 
   neskorších predpisov.

5. Operatívne kontroly.

Ostatná činnosť HK : 
     -     Účasť na rokovaniach obecného zastupiteľstva 
     -     Zvyšovanie odbornej kvalifikácie účasťou na odborných školeniach a seminároch. 
     -     Spolupráca s inými (štátnymi a samosprávnymi kontrolnými orgánmi)
     -     Konzultácie, príprava k výkonu kontrolnej akcie, zjednocovanie metodických 
           postupov výkonu kontroly všeobecne a v konkrétnych prípadoch. 

Plán kontrolnej činnosti hlavného kontrolóra obce schválený obecným zastupiteľstvom je v zmysle § 18e zákona č.369/1990 Zb. o obecnom zriadení poverením na vykonanie kontroly.

  V Abraháme 
    11.11.2024
                                        
                                                    	        Mgr. Mária Tomovičová 
                                                                     	Hlavná kontrolórka obce
